भाजपा सचिव ने कहा कि भाजपा के ऊपर लगाए गए तमाम आरोप निराधार साबित हुए हैं और विपक्षियों को मुंह की खानी पड़ी है। श्री शर्मा ने कहा कि मोदी सरकार एक ‘विज़न’ को लेकर चल रही है जबकि गरीब विरोधी एवं विकास विरोधी कांग्रेस एंड कंपनी ‘टेलीविजन’ और ‘डिवीजन’ की राजनीति कर रही है। उन्होंने तमाम विपक्षी पार्टियों को चुनौती देते हुए कहा कि अगर आप में हिम्मत है तो आप देश के विकास और योजनाओं पर प्रतिस्पर्धा कीजिये जो आप करना नहीं चाहते। उन्होंने कहा कि भाजपा शासित तमाम राज्य विकास एवं तरक्की के रास्ते में दूसरे राज्यों से कहीं आगे हैं।